NÁRODNÁ RADA SLOVENSKEJ REPUBLIKY

V. volebné obdobie

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**103**

**VLÁDNY NÁVRH**

**Zákon**

**z ......... 2010,**

**ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 597/2003 Z. z. o financovaní základných škôl, stredných škôl a školských zariadení v znení zákona č. 523/2004 Z. z., zákona č. 564/2004 Z. z., zákona č. 689/2006 Z. z., zákona č. 245/2008 Z. z., zákona č. 462/2008 Z. z., zákona č. 179/2009 Z. z. a zákona č. 184/2009 Z. z. sa mení a dopĺňa takto:

1. V § 1 odsek 1 znie:

„(1) Tento zákon upravuje

1. financovanie škôl, v ktorých sa vzdelávanie považuje za sústavnú prípravu na povolanie,1) a financovanie materských škôl pre deti so špeciálnymi výchovno-vzdelávacími potrebami2a) a školských zariadení4) zriadených krajskými školskými úradmi, ktoré sú zaradené do siete podľa osobitného predpisu5) (ďalej len "regionálne školstvo"),
2. poskytovanie
   1. príspevku na čiastočnú úhradu nákladov na výchovu a vzdelávanie (ďalej len "príspevok na výchovu a vzdelávanie") detí, ktoré majú jeden rok pred plnením povinnej školskej dochádzky5a) v materských školách,2b) ktoré sú zaradené do siete podľa osobitného predpisu,5)
   2. príspevku na záujmové vzdelávanie pre žiakov škôl,1) ktoré sú zaradené do siete podľa osobitného predpisu,5)
   3. dotácií.“.
3. V § 2 ods. 2 sa za písmeno a) vkladá nové písmeno b), ktoré znie:

„b) prostriedky od iných fyzických osôb a právnických osôb za prenájom priestorov a zariadenia škôl v čase, keď sa nevyužívajú na výchovno-vzdelávací proces.“.

Doterajšie písmená b) až g) sa označujú ako písmená c) až h).

1. V § 2 ods. 3 sa slová „poistného a príspevku zamestnávateľa do poisťovní,“ nahrádzajú slovami „poistného na povinné verejné zdravotné poistenie, poistného na sociálne poistenie a príspevku na starobné dôchodkové sporenie,“.
2. V § 2 odsek 4 znie:

„(4) Štátne školy, štátne materské školy a štátne školské zariadenia použijú zdroje financovania podľa

1. odseku 1 písm. b) až d), h) a i) ako doplnkový zdroj na účely podľa odseku 3; štátne materské školy a štátne školské zariadenia aj ako doplnkový zdroj na financovanie výchovno-vzdelávacieho procesu,
2. odseku 1 písm. e) až g) ako doplnkový zdroj na financovanie rozvoja a skvalitňovanie výchovno-vzdelávacieho procesu; štátne materské školy a štátne školské zariadenia aj ako doplnkový zdroj na financovanie výchovno-vzdelávacieho procesu, prevádzky a na riešenie havarijných situácií,
3. odseku 1 písm. b) až i) aj ako doplnkový zdroj na úhradu nákladov spojených s hmotnou starostlivosťou podľa osobitných predpisov.17)“.
4. V § 3 sa odsek 2 dopĺňa písmenom i), ktoré znie:

„i) dotácie.“.

1. V § 3 odsek 6 znie:

„(6) Finančné prostriedky z kapitoly ministerstva poskytnuté zriaďovateľom štátnych škôl podľa § 4 ods. 1 až 11 a § 4a až 4e, zriaďovateľom cirkevných škôl a súkromných škôl podľa § 6 a 6a, zriaďovateľom materských škôl2b) podľa § 6b a zriaďovateľom škôl a školských zariadení podľa § 7 ods. 8 možno použiť len na účely ustanovené týmto zákonom. Finančné prostriedky poskytnuté z kapitoly ministerstva fyzickým osobám a právnickým osobám podľa § 6c možno použiť len na účely ustanovené týmto zákonom.“.

1. V § 4 sa vypúšťa odsek 12.

Doterajšie odseky 13 až 15 sa označujú ako odseky 12 až 14.

1. V § 4 ods. 12 sa číslo „12“ nahrádza číslom „11“ a slová „až 4d“ sa nahrádzajú slovami „až 4e“.
2. § 4a znie:

„**4a**

**Financovanie špecifík**

(1) Ministerstvo môže prideliť v rámci kapitoly ministerstva na žiadosť zriaďovateľa štátnej školy finančné prostriedky na špecifiká. Prostredníctvom špecifík sa financujú náklady, ktoré sa opakujú a nie sú zohľadnené v normatíve školy podľa § 4 ods. 4.

(2) Špecifikami sú náklady:

1. na dopravu žiakov podľa osobitných predpisov,22b)
2. na mzdy asistentov učiteľa pre žiakov so zdravotným znevýhodnením alebo s nadaním22c) vrátane poistného na povinné verejné zdravotné poistenie, poistného na sociálne poistenie a príspevku na starobné dôchodkové sporenie.

(3) Žiadosť zriaďovateľa o pridelenie finančných prostriedkov podľa odseku 2 písm. a) obsahuje údaj o výške cestovných nákladov na dopravu žiaka do školy z miesta trvalého pobytu a späť.

(4) Žiadosť zriaďovateľa o pridelenie finančných prostriedkov podľa odseku 2 písm. b) obsahuje najmä

1. počet žiakov so zdravotným znevýhodnením alebo s nadaním,
2. stupeň a mieru postihnutia žiakov,22d)
3. počet asistentov učiteľa pre žiakov so zdravotným znevýhodnením alebo s nadaním, na ktorých sa požadujú finančné prostriedky.

(5) Žiadosť podľa odsekov 3 a 4 predkladá zriaďovateľ ministerstvu prostredníctvom príslušného krajského školského úradu najneskôr do 30. septembra príslušného kalendárneho roka.

(6) Ministerstvo pridelí zriaďovateľovi štátnej školy finančné prostriedky na účely podľa odseku 2 písm. b) podľa

1. počtu žiakov so zdravotným znevýhodnením alebo s nadaním,
2. stupňa a miery postihnutia žiakov so zdravotným znevýhodnením,
3. skutočnosti, či boli zriaďovateľovi školy pridelené finančné prostriedky v predchádzajúcom kalendárnom roku,
4. bariér, ktoré žiak nedokáže prekonať bez pomoci z dôvodu zdravotného znevýhodnenia; za bariéry sa považujú najmä dorozumievacie ťažkosti, problémy s orientáciou v priestore, stavebné prekážky a neschopnosť adaptácie.

(7) Ministerstvo každoročne zverejňuje zoznam škôl a ich zriaďovateľov, ktorým boli pridelené finančné prostriedky na účely podľa odseku 2 písm. b) a výšku pridelených finančných prostriedkov na svojom webovom sídle najneskôr do 30 pracovných dní po nadobudnutí účinnosti zákona o štátnom rozpočte.“.

Poznámka pod čiarou k odkazu 22d znie:

„22d) § 3 a 5 vyhlášky Ministerstva školstva Slovenskej republiky č. 322/2008 Z. z. o špeciálnych školách.“.

1. V § 4b ods. 1 sa vypúšťa posledná veta.
2. § 4b sa dopĺňa odsekom 6, ktorý znie:

„(6) Finančné prostriedky pridelené zriaďovateľovi podľa odseku 1 možno použiť na aktivity súvisiace s prípravou žiakov na súťaže a predmetové olympiády a na úhradu nákladov súvisiacich s účasťou školy v medzinárodných projektoch a programoch uvedených v zozname podľa odseku 2, a to na

1. odmeňovanie zamestnancov školy podľa osobitného predpisu,22e) ktorí
   1. pripravovali žiakov na súťaže a predmetové olympiády alebo
   2. sa zúčastňovali na realizácii medzinárodného projektu alebo programu,
2. nákup

1. didaktickej techniky,

2. učebných pomôcok,

3. kompenzačných pomôcok,

1. úhradu nákladov súvisiacich s pobytom žiakov školy na súťažiach, predmetových olympiádach alebo v medzinárodných projektoch a programoch,
2. úhradu nákladov za spotrebný materiál použitý pri príprave žiakov na súťaže, predmetové olympiády alebo na aktivity súvisiace s účasťou školy v medzinárodných projektoch a programoch.“.

Poznámka pod čiarou k odkazu 22e znie:

„22e) Napríklad § 226 ods. 2 Zákonníka práce, § 4 ods. 1 písm. e) a t) zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.“.

1. § 4c sa dopĺňa odsekom 5, ktorý znie:

„(5) Ministerstvo každoročne zverejňuje zoznam škôl a ich zriaďovateľov, ktorým boli pridelené finančné prostriedky na účely podľa odseku 1, a výšku pridelených finančných prostriedkov na svojom webovom sídle. Tento zoznam aktualizuje ministerstvo najneskôr do piatich pracovných dní po uplynutí kalendárneho štvrťroku.“.

1. V § 4d odsek 1 znie:

„(1) Ministerstvo môže prideliť v rámci kapitoly ministerstva na žiadosť zriaďovateľa štátnej školy, štátnej materskej školy a štátneho školského zariadenia o financovanie rozvojového projektu účelovo finančné prostriedky na realizáciu predloženého rozvojového projektu. Žiadosť predkladá zriaďovateľ ministerstvu prostredníctvom príslušného krajského školského úradu. Výzvy na podanie žiadosti o financovanie rozvojového projektu zverejňuje ministerstvo na svojom webovom sídle v priebehu kalendárneho roka. Rozvojové projekty sú projekty zamerané na rozvoj výchovy a vzdelávania v oblasti

1. informačných a komunikačných technológií,
2. jazykových znalostí,
3. modernizácie a obnovy kompenzačných pomôcok pre žiakov so špeciálnymi výchovno-vzdelávacími potrebami,
4. modernizácie a obnovy učebných pomôcok,
5. zdravého životného štýlu,
6. životného prostredia,
7. nákladov na vybavenie rozvíjania manuálnych zručností,
8. modernizáciu materiálno-technického zabezpečenia,
9. obnovy výchovy a vzdelávania,
10. aktivít zameraných na predchádzanie užívaniu omamných a psychotropných látok,
11. poznávania historického a kultúrneho dedičstva Slovenskej republiky,
12. podnikateľského vzdelávania, zručností a kompetencií,
13. propagácie odborného vzdelávania a prípravy.“.
14. § 4d sa dopĺňa odsekom 5, ktorý znie:

„(5) Ministerstvo každoročne zverejňuje zoznam škôl a ich zriaďovateľov, ktorým boli pridelené finančné prostriedky na účely podľa odseku 1, a výšku pridelených finančných prostriedkov na svojom webovom sídle. Tento zoznam aktualizuje ministerstvo najneskôr do piatich pracovných dní po uplynutí kalendárneho štvrťroku.“.

1. Za § 4d sa vkladá § 4e, ktorý znie:

„**§ 4e  
Financovanie nákladov na žiakov   
zo sociálne znevýhodneného prostredia**

(1) Ministerstvo môže prideliť z rozpočtu kapitoly ministerstva zriaďovateľovi22f) základnej školy a základnej školy pre žiakov so špeciálnymi výchovno-vzdelávacími potrebami (ďalej len „štátna základná škola“) v priebehu kalendárneho roka príspevok na skvalitnenie podmienok na výchovu a vzdelávanie žiakov zo sociálne znevýhodneného prostredia podľa osobitného predpisu.22g)

(2) Príspevok na skvalitnenie podmienok na výchovu a vzdelávanie žiakov zo sociálne znevýhodneného prostredia podľa odseku 1 sa pridelí podľa počtu žiakov zo sociálne znevýhodneného prostredia a výšky príspevku na žiaka zo sociálne znevýhodneného prostredia. Výška príspevku na žiaka zo sociálne znevýhodneného prostredia na kalendárny rok sa určí ako podiel objemu finančných prostriedkov vyčlenených na tento účel a počtu všetkých žiakov zo sociálne znevýhodneného prostredia v základných školách a základných školách pre žiakov so špeciálnymi výchovno-vzdelávacími potrebami v Slovenskej republike podľa stavu k 15. septembru predchádzajúceho kalendárneho roka.

(3) Príspevok na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátnu základnú školu na kalendárny rok pozostáva z príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátnu základnú školu na bežný školský rok a z príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátnu základnú školu na nový školský rok.

(4) Príspevok na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátnu základnú školu na bežný školský rok sa určí ako súčin výšky príspevku na žiaka zo sociálne znevýhodneného prostredia na kalendárny rok a dvoch tretín počtu žiakov zo sociálne znevýhodneného prostredia v štátnej základnej škole v školskom roku, ktorý sa začal v predchádzajúcom kalendárnom roku. Príspevok na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátnu základnú školu na nový školský rok sa určí ako súčin výšky príspevku na žiaka zo sociálne znevýhodneného prostredia na kalendárny rok a jednej tretiny počtu žiakov zo sociálne znevýhodneného prostredia v štátnej základnej škole v školskom roku, ktorý sa začína v bežnom kalendárnom roku. Dátum rozhodujúci pre počet žiakov zo sociálne znevýhodneného prostredia použitý pri určovaní príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia je podľa § 7 ods. 4.

(5) Krajský školský úrad oznámi najneskôr

1. do 30 pracovných dní po nadobudnutí účinnosti zákona o štátnom rozpočte zriaďovateľovi štátnej základnej školy podľa odseku 1 výšku príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátne základné školy v jeho zriaďovateľskej pôsobnosti podľa odseku 3 a určeného podľa odseku 4; pre výpočet príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátnu základnú školu na nový školský rok sa použije počet žiakov v školskom roku, ktorý začal v predchádzajúcom kalendárnom roku, oznámený zriaďovateľom podľa § 7 ods. 4,
2. do 30. októbra zriaďovateľovi štátnej základnej školy podľa odseku 1 úpravu výšky príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátne základné školy v jeho zriaďovateľskej pôsobnosti podľa odseku 6 písm. a); úprava zodpovedá rozdielu príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátne základné školy v zriaďovateľskej pôsobnosti zriaďovateľa na nový školský rok určenému podľa odseku 4 zo skutočných počtov žiakov v novom školskom roku oznámených zriaďovateľom podľa § 7 ods. 4 a príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátne základné školy v zriaďovateľskej pôsobnosti zriaďovateľa na nový školský rok určenému podľa odseku 4 z počtov žiakov oznámený zriaďovateľom podľa § 7 ods. 4 v predchádzajúcom kalendárnom roku.

(6) Zriaďovateľ štátnej základnej školy podľa odseku 1 do 15 dní po doručení oznámenia krajského školského úradu podľa

1. odseku 5 písm. a) rozpíše príspevok na skvalitnenie podmienok na výchovu a vzdelávanie žiakov zo sociálne znevýhodneného prostredia na kalendárny rok pre jednotlivé školy vo svojej zriaďovateľskej pôsobnosti,
2. odseku 5 písm. b) upraví príspevok na skvalitnenie podmienok na výchovu a vzdelávanie žiakov zo sociálne znevýhodneného prostredia na nový školský rok pre jednotlivé školy vo svojej zriaďovateľskej pôsobnosti.

(8) Zriaďovateľ štátnej základnej školy je povinný použiť finančné prostriedky pridelené podľa odseku 1 na účely podľa osobitného predpisu.22h)

(9) Zriaďovateľ štátnej základnej školy, v ktorej sa vzdeláva viac ako 100 žiakov zo sociálne znevýhodneného prostredia, je povinný použiť najmenej 50 % z celkového príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia pre štátnu základnú školu na mzdy asistentov učiteľa pre žiakov zo sociálne znevýhodneného prostredia vrátane poistného na povinné verejné zdravotné poistenie, poistného na sociálne poistenie a príspevku na starobné dôchodkové sporenie.“.

Poznámky pod čiarou k odkazom 22f až 22h znejú:

„22f) § 19 ods. 2 písm. a) až c) zákona č. 596/2003 Z. z. v znení neskorších predpisov.

22g) § 107 ods. 4 a 5 zákona č. 245/2008 Z. z.

22h) § 107 ods. 6 zákona č. 245/2008 Z. z.“.

1. V § 6 ods. 1 sa slová „4a, 4b až 4d“ nahrádzajú slovami „4a až 4e“.
2. V § 6a ods. 1 sa slová „až 4d“ nahrádzajú slovami „až 4e“.
3. Nadpis pod § 6b znie: „Príspevok na výchovu a vzdelávanie detí materských škôl“.
4. § 6b sa dopĺňa odsekom 5, ktorý znie:

„(5) Finančné prostriedky pridelené zriaďovateľovi podľa odseku 1 možno použiť na aktivity súvisiace s výchovou a vzdelávaním detí, ktoré majú jeden rok pred plnením povinnej školskej dochádzky, a to najmä na

1. mzdy zamestnancov materskej školy,2b) sociálne poistenie, príspevky na starobné dôchodkové sporenie a poistné na povinné verejné zdravotné poistenie, ktorí sa podieľajú na výchove a vzdelávaní detí, ktoré majú jeden rok pred plnením povinnej školskej dochádzky,
2. úhradu nákladov súvisiacich s pobytom detí na aktivitách podľa osobitného predpisu,23h)
3. prevádzkových nákladov súvisiacich s výchovou a vzdelávaním detí.“.

Poznámka pod čiarou k odkazu 23h znie:

„23h) § 28 ods. 17 zákona č. 245/2008 Z. z.

§ 4 ods. 9 vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z.“.

1. Za § 6b sa vkladá § 6c, ktorý znie:

„**§ 6c**

**Dotácie**

(1) Ministerstvo môže poskytnúť z rozpočtu kapitoly ministerstva dotáciu na tieto činnosti

1. rozvoj výchovy a vzdelávania v oblastiach podľa § 4d ods. 1,
2. podporu aktivít súvisiacich so zabezpečením praktického výcviku žiakov na detských dopravných ihriskách,
3. podporu vydávania odborných časopisov pre zamestnancov škôl a školských zariadení a pre deti, žiakov a poslucháčov škôl a školských zariadení,
4. podporu vydávania publikácií a dátových nosičov pre školy a školské zariadenia využívaných ako doplnok k učebniciam,
5. zabezpečenie experimentálneho overovania v základných umeleckých školách, materských školách, jazykových školách a školských zariadeniach,
6. zabezpečenie prepisu publikácií využívaných ako doplnok k učebniciam do foriem vhodných z hľadiska možností vnímania žiakov so zdravotným znevýhodnením,
7. podporu aktivít súvisiacich s umeleckým vzdelávaním v základných umeleckých školách.

(2) Dotáciu na činnosti podľa odseku 1 (ďalej len „aktivity“) možno poskytnúť po splnení podmienok podľa tohto zákona a podľa osobitného predpisu23i) žiadateľom, ktorými sú

1. zriaďovatelia24a) základných umeleckých škôl, materských škôl, jazykových škôl a školských zariadení,
2. občianske združenia,23j) nadácie23k) a neziskové organizácie poskytujúce všeobecne prospešné služby23l) alebo štátom uznaná cirkev alebo náboženská spoločnosť,23m) ktoré nie sú zriaďovateľmi škôl a školských zariadení a podieľajú sa na výchove a vzdelávaní v školách a v školských zariadeniach,
3. fyzická osoba, ktorá sa podieľa na uskutočňovaní aktivít podľa odseku 1 vo výchove a vzdelávaní v škole alebo v školskom zariadení a dovŕšila vek najmenej 18 rokov,
4. právnická osoba, ktorá sa podieľa na uskutočňovaní aktivít podľa odseku 1 vo výchove a vzdelávaní v škole alebo v školskom zariadení.

(3) Dotáciu nemožno poskytnúť na

1. úhradu záväzkov z predchádzajúcich rozpočtových rokov,
2. refundáciu výdavkov uhradených v predchádzajúcich rozpočtových rokoch.

(4) Žiadosť o poskytnutie dotácie (ďalej len „žiadosť“) podáva žiadateľ písomne. Žiadosť podľa odseku 1 písm. a) až c) a g) predkladá žiadateľ na základe výzvy na predloženie žiadosti o poskytnutie dotácie najneskôr do 30 dní od zverejnenia výzvy. Žiadosť podľa odseku 1 písm. d) až f) predkladá žiadateľ v priebehu kalendárneho roka.

(5) Výzvy na predloženie žiadosti o poskytnutie dotácie zverejňuje ministerstvo priebežne na svojom webovom sídle.

(6) Žiadosť obsahuje identifikačné údaje o žiadateľovi, ktorými sú

1. ak ide o právnickú osobu:
   1. názov a právna forma žiadateľa,
   2. adresa sídla,
   3. identifikačné číslo,
   4. daňové identifikačné číslo,
   5. meno, priezvisko a akademický titul štatutárneho orgánu,
2. ak ide o fyzickú osobu:
   1. meno, priezvisko, rodné priezvisko, akademický titul,
   2. dátum narodenia,
   3. miesto podnikania a identifikačné číslo, ak je žiadateľom fyzická osoba–podnikateľ,
   4. adresa trvalého pobytu.

(7) Žiadosť ďalej obsahuje najmä

1. predmet činnosti žiadateľa,
2. účel poskytnutia dotácie podľa odseku 1,
3. charakteristiku uskutočňovanej aktivity, na ktorú sa požaduje dotácia,
4. termín a miesto uskutočnenia aktivity,
5. počet osôb, ktoré aktivitu zabezpečujú a počet osôb, pre ktoré sa aktivita uskutočňuje,
6. časový harmonogram uskutočňovania aktivity,
7. analýzu finančného zabezpečenia uskutočňovania aktivity,
8. uvedenie skutočnosti, či žiadateľ požaduje na uvedenú aktivitu dotáciu od iného subjektu verejnej správy a v akej výške,
9. doklad o spoluúčasti na financovaní aktivity, ak sa spoluúčasť žiadateľa vyžaduje,
10. súhlas žiadateľa so zhromažďovaním, spracovaním a zverejňovaním poskytnutých údajov.

(8) Výšku spoluúčasti žiadateľa na uskutočňovaní aktivity podľa odseku 1 určí ministerstvo.

(9) Ministerstvo poskytne žiadateľovi dotáciu na realizáciu aktivity podľa odseku 1 najmä podľa

1. počtu osôb, pre ktoré sa uskutočňuje,
2. využitia poznatkov získaných pri uskutočňovaní aktivity vo výchove a vzdelávaní,
3. územnej pôsobnosti uskutočňovania aktivity, a
4. skutočnosti, či bola dotácia na požadovaný účel poskytnutá v predchádzajúcom období.

(10) Na základe rozhodnutia o poskytnutí dotácie uzatvorí ministerstvo so žiadateľom, ktorému je schválená dotácia, písomnú zmluvu o poskytnutí dotácie. Zmluva o poskytnutí dotácie obsahuje najmä

1. identifikačné údaje zmluvných strán podľa odseku 6,
2. názov banky alebo pobočky zahraničnej banky a číslo samostatného bankového účtu prijímateľa na vedenie prostriedkov poskytovaných zo štátneho rozpočtu,
3. výšku poskytovanej dotácie, z toho osobitne výšku finančných prostriedkov poskytovaných na mzdové náklady,
4. účel, na ktorý sa dotácia poskytuje,
5. lehotu, v ktorej možno použiť dotáciu a lehotu na zúčtovanie dotácie,
6. lehotu na vrátenie nevyčerpaných finančných prostriedkov a číslo účtu ministerstva, na ktorý sa tieto finančné prostriedky poukazujú,
7. termín poukázania výnosov z prostriedkov štátneho rozpočtu a číslo účtu ministerstva, na ktorý sa tieto finančné prostriedky poukazujú,
8. podmienky použitia prostriedkov dotácie, ktorých nesplnenie je spojené s povinnosťou ich vrátenia.23n)

(11) Ministerstvo každoročne zverejňuje na svojom webovom sídle

1. zoznam žiadateľov, ktorým bola schválená dotácia na aktivity podľa odseku 1 a výšku poskytnutej dotácie a zmluvu o poskytnutí dotácie najneskôr do 30 dní od podpísania zmluvy a
2. zoznam žiadateľov, ktorým nebola dotácia schválená.

(12) Ak žiadateľ poruší finančnú disciplínu, uplatní sa postup podľa osobitného predpisu.23o)

(13) Na poskytovanie a používanie prostriedkov dotácie sa vzťahuje osobitný predpis.23p)

(14) Na poskytnutie dotácie nie je právny nárok.

(15) Dotáciu podľa tohto zákona, ktorá je štátnou pomocou,23q) možno poskytnúť len v súlade s týmto zákonom a osobitnými predpismi v oblasti štátnej pomoci.23r)“.

Poznámky pod čiarou k odkazom 23i až 23r znejú:

„23i) § 8a zákona č. 523/2004 Z. z. v znení neskorších predpisov.

23j) Zákon č. 83/1990 Zb. o združovaní občanov v znení neskorších predpisov.

23k) Zákon č. 34/2002 Z. z. o nadáciách a o zmene Občianskeho zákonníka v znení neskorších predpisov.

23l) Zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov.

23m) Zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov.

23n) § 31 ods. 7 zákona č. 523/2004 Z. z. v znení neskorších predpisov.

23o) § 31 zákona č. 523/2004 Z. z.

23p) zákon č. 523/2004 Z. z. v znení neskorších predpisov.

23q) čl. 107 a 108 Zmluvy o fungovaní Európskej únie (Ú. v. EÚ C 83. 30.3.2010).

23r) Napríklad zákon č. 231/1999 Z. z. o štátnej pomoci v znení neskorších predpisov.“.

1. V § 7 ods. 1 sa vypúšťa posledná veta.
2. V § 7 ods. 6 sa slová „§ 4 až 6b“ nahrádzajú slovami „§ 4, 5 až 6b“.
3. V § 7 ods. 7 sa slová „§ 4a až 4d“ nahrádzajú slovami „§ 4a až 4e“.
4. V § 7 ods. 9 sa za písmeno b) vkladá nové písmeno c), ktoré znie:

„c) podrobnosti rozpisu finančných prostriedkov podľa § 4a ods. 2 písm. b),“.

Doterajšie písmená c) až e) sa označujú ako písmená d) až f).

1. V § 7 odsek 12 znie:

„(12) Zriaďovatelia24ca) škôl a školských zariadení sú povinní oznámiť najneskôr do 25. septembra kalendárneho roka obci údaje potrebné na rozdeľovanie a poukazovanie výnosu dane z príjmov obciam na nasledujúci kalendárny rok podľa osobitného predpisu24d) podľa stavu k 15. septembru začínajúceho školského roka, ak osobitný predpis24d) neustanovuje inak. Zriaďovatelia24ca) škôl a školských zariadení oznamujú tieto údaje obci za školy a školské zariadenia, ktoré majú sídlo na území príslušnej obce. Obec je povinná tieto údaje poskytnúť za všetky školy a školské zariadenia so sídlom na jej území príslušnému krajskému školskému úradu najneskôr do 30. septembra kalendárneho roka. Krajský školský úrad je povinný oznámiť tieto údaje za obce vo svojej územnej pôsobnosti ministerstvu do 10. októbra kalendárneho roka. Podrobnosti o požadovaných údajoch a forme ich poskytnutia oznámi ministerstvo zriaďovateľom škôl a školských zariadení a obciam každoročne najneskôr do 31. augusta.“.

Poznámka pod čiarou k odkazu 24ca znie:

„24ca) § 19 ods. 2 písm. c) až e) zákona č. 596/2003 Z. z.“.

1. § 7 sa dopĺňa odsekmi 13 až 16, ktoré znejú:

„(13) Krajský školský úrad oznámi, najneskôr do 15 dní od pridelenia finančných prostriedkov ministerstvom, zriaďovateľom škôl a školských zariadení výšku pridelených finančných prostriedkov podľa § 4a až 4d, § 7 ods. 8 a § 8c.

(14) Zriaďovateľ školy najneskôr do 15 dní po doručení oznámenia krajského školského úradu

* 1. rozpíše finančné prostriedky pridelené ministerstvom podľa § 4a až 4d, § 7 ods. 8 a § 8c pre jednotlivé školy a školské zariadenia vo svojej zriaďovateľskej pôsobnosti a
  2. oznámi krajskému školskému úradu výšku rozpísaných finančných prostriedkov podľa § 8c jednotlivým školám vo svojej zriaďovateľskej pôsobnosti.

(15) Krajský školský úrad rozpíše finančné prostriedky pridelené ministerstvom podľa § 4a až 4d, § 7 ods. 8 a § 8c pre jednotlivé školy a školské zariadenia vo svojej zriaďovateľskej pôsobnosti do 15 dní od pridelenia finančných prostriedkov ministerstvom.

(16) Ministerstvo poskytne v rámci kapitoly ministerstva na žiadosť zriaďovateľa školy1) predloženej prostredníctvom príslušného krajského školského úradu v priebehu kalendárneho roka finančné prostriedky

1. na úhradu nákladov podľa osobitného predpisu,21)
2. súvisiace so starostlivosťou o pedagogického zamestnanca a odborného zamestnanca na rekondičný pobyt alebo liečebný pobyt v rámci kúpeľnej starostlivosti podľa osobitného predpisu,24e)
3. súvisiace so starostlivosťou o pedagogického zamestnanca a odborného zamestnanca na úhradu vakcíny proti chrípke a vakcíny proti hepatitíde typu A a B podľa osobitného predpisu.24f)“.

Poznámky pod čiarou k odkazom 24e a 24f znejú:

„24e) § 53 ods. 1 až 3 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.

24f) § 53 ods. 4 zákona č. 317/2009 Z. z.“.

1. V § 8 odsek 2 znie:

„(2) Ministerstvo a krajský školský úrad pri výkone dohľadu

1. sledujú prehľadnosť financovania a kontrolujú správnosť použitia metód a postupov pri financovaní štátnych škôl, cirkevných škôl, súkromných škôl a štátnych školských zariadení,
2. kontrolujú správnosť použitia metód a postupov pri financovaní materských škôl2b) podľa § 6b,
3. kontrolujú správnosť údajov o počtoch detí štátnych materských škôl a štátnych školských zariadení a žiakov škôl poskytovaných ministerstvu podľa § 7 ods.4 a dodržiavanie lehôt určených na ich predloženie v § 7 ods. 4,
4. kontrolujú správnosť použitia metód a postupov pri financovaní záujmového vzdelávania podľa § 7 ods. 8,
5. kontrolujú správnosť údajov o počtoch žiakov základných umeleckých škôl, poslucháčov jazykových škôl a  detí materských škôl a školských zariadení poskytovaných ministerstvu podľa § 7 ods.12 a dodržiavanie lehôt určených na ich predloženie v § 7 ods. 12 a
6. účel použitia poskytnutých finančných prostriedkov podľa tohto zákona.“.
7. V § 8b ods. 1 písmeno m) znie:

„m) za nedodržanie lehoty určenej na rozpis finančných prostriedkov školám vo svojej zriaďovateľskej pôsobnosti podľa § 7 ods. 14 písm. a) a ods. 15 pokutu od 331,50 eura do 3 319,00 eur.“.

1. V § 8b sa odsek 1 dopĺňa písmenom n), ktoré znie:

„n) za neoznámenie výšky finančných prostriedkov rozpísaných jednotlivým školám krajskému školskému úradu podľa § 7 ods. 14 písm. b) pokutu od 331,50 eura do 3 319,00 eur.“.

1. V § 8b odsek 2 znie:

„(2) Ministerstvo uloží

* 1. zriaďovateľovi24ca) školy alebo školského zariadenia

1. za neposkytnutie údajov potrebných na rozdeľovanie a poukazovanie výnosu dane z príjmov obciam podľa § 7 ods. 12 pokutu od 331,50 eura do 6 638,0 eur,
2. za nedodržanie lehoty určenej na predloženie údajov podľa § 7 ods. 12 pokutu od 331,50 eura do 3 319,0 eur,
3. za poskytnutie nepravdivých údajov potrebných na rozdeľovanie a poukazovanie výnosu dane z príjmov obciam podľa § 7 ods. 12 pokutu od 331,50 eura do 33 193,50 eura,
   1. obci
4. za neposkytnutie údajov potrebných na rozdeľovanie a poukazovanie výnosu dane z príjmov obciam podľa § 7 ods. 12 pokutu od 331,50 eura do 6 638,0 eur,
5. za nedodržanie lehoty určenej na predloženie údajov podľa § 7 ods. 12 pokutu od 331,50 eura do 3 319,0 eur,
6. za poskytnutie nepravdivých údajov potrebných na rozdeľovanie a poukazovanie výnosu dane z príjmov obciam za školy a školské zariadenia vo svojej zriaďovateľskej pôsobnosti podľa § 7 ods. 12 pokutu od 331,50 eura do 33 193,50 eura.“.

1. V § 8c sa vypúšťa odsek 6.

Doterajší odsek 7 sa označuje ako odsek 6.

1. § 8c sa dopĺňa odsekmi 7 a 8, ktoré znejú:

„(7) Zriaďovateľ školy, v ktorej sa vzdelávajú žiaci v odboroch vzdelávania zaradených v zozname študijných odborov a učebných odborov, ktoré sú nad rozsah plánu potrieb trhu práce podľa osobitného predpisu,24ba) neposkytuje finančné prostriedky pridelené podľa odseku 1 písm. a) pre tieto odbory vzdelávania.

(8) Ministerstvo každoročne zverejňuje zoznam zriaďovateľov, ktorým boli pridelené finančné prostriedky na účely podľa odseku 1 písm. a), a výšku pridelených finančných prostriedkov na svojom webovom sídle. Tento zoznam aktualizuje ministerstvo najneskôr do piatich pracovných dní po uplynutí kalendárneho štvrťroku.“.

1. Za § 10 sa vkladá § 10a, ktorý znie:

„**§10a**

**Zrušovacie ustanovenie**

Zrušuje sa výnos Ministerstva školstva Slovenskej republiky z 12. apríla 2006 č. CD 2006-141/348-1:sekr. o poskytovaní dotácií v pôsobnosti Ministerstva školstva Slovenskej republiky (oznámenie 230/2006 Z. z.).“.

1. Slová „svojej internetovej stránke“ vo všetkých tvaroch sa v celom texte zákona nahrádzajú slovami „svojom webovom sídle“ v príslušnom tvare.

**Čl. II**

## **Účinnosť**

Tento zákon nadobúda účinnosť 1. januára 2011.